wickkiey/tamil-wikipedia-chunked huggingface dataset:
# கோட்டுரு (கணிதம்)

## கோட்டுருக்களின் வகைகள்

### ஒழுங்கு கோட்டுரு

ஒரு ஒழுங்கு கோட்டுருவின் அனைத்து முனைகளின் படியும் சமமாக இருக்கும். ஒரு திசை கோட்டுருவின் அனைத்து முனைகளின் உட்படிகளும் வெளிப்படிகளும் ஒன்றுக்கொன்று சமமாக இருந்தால் அது ஒழுங்கு திசை கோட்டுருவாகும்.  
<span ><var >k</var ></span > படிகொண்ட முனைகளையுடைய ஒழுங்கு கோட்டுரு *<span ><var >k</var ></span >‑ஒழுங்கு கோட்டுரு* அல்லது <span ><var >k</var ></span > படியுடைய ஒழுங்கு கோட்டுரு எனப்படும்.
# கோட்டுரு (கணிதம்)

## கோட்டுருக்களின் வகைகள்

### முழுக்கோட்டுரு

முழுக்கோட்டுருவின் ஒவ்வொரு வெவ்வேறான முனைகளின் இருமமும் தனித்ததொரு விளிம்பால் இணைக்கப்பட்டிருக்கும். "திசை முழுக்கோட்டுரு" என்பது ஒவ்வொரு வெவ்வேறான முனைகளின் இருமமும் விளிம்புகளின் தனித்ததொரு இருமத்தால் இணைக்கப்பட்ட ஒரு திசைக்கோட்டுரு ஆகும்.
# கோட்டுரு (கணிதம்)

## கோட்டுருக்களின் வகைகள்

### முடிவுறு கோட்டுரு

முடிவுறு கோட்டுருவின் முனைகளின் கணமும் விளிம்புகளின் கணமும் முடிவுறு கணங்களாக இருக்கும். முனைகளின் கணமும் விளிம்புகளின் கணமும் முடிவுறா கணங்களாக இருந்தால் அக்கோட்டுருவானது *முடிவுறாக் கோட்டுரு* எனப்படும்.
# கோட்டுரு (கணிதம்)

## கோட்டுருக்களின் வகைகள்

### இணைப்புள்ள கோட்டுரு

குறைந்தபட்சம் ஒரு முனையும் ஒவ்வொரு முனைய சோடிகளுக்கிடையே ஒரு பாதையும் கொண்ட ஒரு திசையற்றக் கோட்டுரு இணைப்புள்ள கோட்டுரு என அழைக்கப்படுகிறது. ஒரேயொரு இணைப்புக் கூறுகொண்ட கோட்டுரு எனவும் இணைப்புள்ள கோட்டுருவைக் கூறலாம். இணைப்புள்ள கோட்டுருவில் சென்றடைய முடியாத முனைகளே இருக்காது. இணைப்புள்ள கோட்டுருக்கள் முழுக்கோட்டுருக்களாக இருக்க வேண்டிய அவசியமில்லை. (முழுக்கோட்டுருவில் ஒவ்வொரு முனைய சோடியும் ஒரு விளிம்பால் இணைக்கப்பட்டிருக்கும்.  
ஒரு கோட்டுருவில் சென்றடைய முடியாத இரு முனைகள் இருந்தால் அக்கோட்டுரு, "இணைப்பற்றக் கோட்டுரு" அல்லது "இணைப்பிலாக் கோட்டுரு" எனப்படும்.
அதாவது எவையேனும் இரு முனைகளுக்கு இடையே பாதை அமையவில்லை எனில் அக்கோட்டுரு இணைப்பில்லாக் கோட்டுருவாகும்.  
படத்திலுள்ள கோட்டுருவின் முனை "0" ஆனது கோட்டுருவின் வேறெந்த முனைகளுடனும் இணைக்கப்படவில்லை. இதனால் இக்கோட்டுரு இணைப்பற்றதாகிறது. கோட்டுருவிலிருந்து முனை "0" ஐ நீக்கினால் இதர பகுதி இணைப்புள்ள கோட்டுருவாக அமைவதையும் காணலாம்.
# கோட்டுரு (கணிதம்)

## கோட்டுருக்களின் வகைகள்

### இருகூறு கோட்டுரு

இருகூறு கோட்டுருவில், அதன் முனைகள் <math>U,</math> <math>V</math> என்ற இரு சேர்ப்பிலா மற்றும் சாரா கணங்களாகப் பிரிக்கப்பட்டிருக்கும். <math>U</math> இலுள்ள ஒவ்வொரு முனையும் <math>V</math> இலுள்ள ஒரு முனையோடு இணைக்கப்பட்டிருக்கும்.  
முனை கணங்கள் <math>U,</math> <math>V</math> இரண்டும் இருகூறு கோட்டுருவின் "பாகங்கள்" எனப்படும். ஒற்றை-நீள சுழற்சிகளற்ற கோட்டுரு, இருகூறு கோட்டுருவாக இருக்கும்.
# கோட்டுரு (கணிதம்)

## கோட்டுருக்களின் வகைகள்

### பாதை கோட்டுரு

பாதை கோட்டுரு என்பது முனைகளை *v*<sub>1</sub>, *v*<sub>2</sub>, …, *v*<sub>*n*</sub> என வரிசைப்படுத்தக் கூடிய கோட்டுருவாகும். } (*i* = 1, 2, …, *n* − 1) என்பது இக்கோட்டுருவின் விளிம்புகளாகும்.  
1. குறைந்தபட்சம் இணைக்கப்பட இரு முனைகள்,
1. இரு இறுதிமுனைகள் (படி ஒன்றுள்ள முனைகள்),
1. படி இரண்டு கொண்ட பிற முனைகள் (இருந்தால்)
ஆகிய மூன்றையும் நிறைவு செய்யும் பாதையாகவும் பாதை கோட்டுருவைக் கருதலாம்.
# கோட்டுரு (கணிதம்)

## கோட்டுருக்களின் வகைகள்

### சுழற்சி கோட்டுரு

ஒரேயொரு சுழற்சி கொண்ட கோட்டுரு *சுழற்சி கோட்டுரு* அல்லது *வட்டக் கோட்டுரு* ஆகும். சுழற்சி கோட்டுருவில் அதன் முனைகள் (குறைந்தபட்சம் 3) மூடிய இணைப்பு கொண்டிருக்கும். *n* முனைகள் கொண்ட சுழற்சி கோட்டுரு *C<sub>n</sub>* எனக் குறிக்கப்படுகிறது. *C<sub>n</sub>* இன் முனைகளின் எண்ணிக்கையும் விளிம்புகளின் எண்ணிக்கையும் சமமாக இருக்கும். ஒவ்வொரு முனைக்கும் இரு படுகை விளிம்புகள் இருக்கும். இதனால் சுழற்சி கோட்டுருவின் ஒவ்வொரு முனையின் படி 2 ஆக இருக்கும்.  
ஒரு சுழற்சி கோட்டுருவின் விளிம்புகள் அனைத்தும் ஒரே திசையில் திசையிடப்பட்டிருக்குமானால் அது திசை சுழற்சி கோட்டுரு எனப்படும்.
# கோட்டுரு (கணிதம்)

## கோட்டுருக்களின் வகைகள்

### மரம்

எந்தவிரு முனைகளும் "ஒரேயொரு" பாதையால் மட்டுமே இணைக்கப்பட்ட திசையற்ற கோட்டுருவானது **மரம்** (*tree*) என அழைக்கப்படுகிறது. "இணைப்புள்ள சுழலாத் திசையற்ற கோட்டுரு" எனவும் மரம் வரையறுக்கப்படுகிறது.  
மரங்களின் பொதுவற்ற ஒன்றிப்பு "காடு" எனப்படுகிறது. மேலும் "அதிகபட்சம்" ஒரு பாதையால் இணைக்கப்பட்ட முனைகளைக் கொண்ட திசையற்ற கோட்டுரு அல்லது திசையற்ற சுழலாக் கோட்டுரு எனவும் காடு வரையறுக்கப்படுகிறது.
# கோட்டுரு (கணிதம்)

## கோட்டுருக்களின் வகைகள்

### பன்மரம்

*பன்மரம்* (*polytree*) என்பது ஒரு திசையுள்ள சுழற்சியற்றக் கோட்டுருவாகும். பன்மரத்தில் அமைந்துள்ள அடிப்படை திசையற்ற கோட்டுரு ஒரு மரமாக இருக்கும். அதாவது, பன்மரத்தின் திசையுள்ள விளிம்புகளைத் திசையில்லா விளிம்புகளாக மாற்றினால் கிடைக்கும் கோட்டுரு, ஒரு இணைப்புள்ள சுழற்சியற்றக் கோட்டுருவாக (மரமாக) இருக்கும்.  
காட்டினைத் தன் அடிப்படைக் கோட்டுருவாகக் கொண்ட திசையுள்ள சுழற்சியற்றக் கோட்டுருவானது "பல்காடு" என அழைக்கப்படும். பல்காட்டின் திசையுள்ள விளிம்புகளைத் திசையற்ற விளிம்புகளாக மாற்றினால் திசையற்ற சுழற்சியற்றக் கோட்டுருவான காடு கிடைக்கும்.
# கோட்டுரு (கணிதம்)

## கோட்டுருக்களின் பண்புகள்

- ஒரு இறுதிப்புள்ளியைப் பொதுமுனையாகக் கொண்ட இரு விளிம்புகள் *அண்மை விளிம்புகள்* அல்லது அடுத்துள்ள விளிம்புகள் (adjacent edges) எனப்படும். திசை கோட்டுருவில் ஒரு விளிம்பின் தலையாக உள்ள முனையானது மற்றொரு விளிம்பிற்கு வாலாக இருக்குமானால் அவ்விரு விளிம்புகளும் அடுத்தடுத்த விளிம்புகளாகும்.  
:இதேபோல ஒரே விளிம்பின் இறுதிப்புள்ளிகளாக அமையும் முனைகள் *அண்மை முனைகள்* அல்லது *அடுத்துள்ள முனைகள்* என்றும் திசை கோட்டுருவில் விளிம்பின் தலையாகவும் வாலாகவும் உள்ள இரு முனைகளும் *அடுத்தடுத்த முனைகள்* எனவும் அழைக்கப்படுகின்றன. ஆகும்.  
:ஒரு முனையை இறுதிப்புள்ளியாகக் கொண்ட விளிம்பு அம்முனையின் *படுகை விளிம்பு* எனப்படுகிறது..  
- ஒரேயொரு முனையுடன் விளிம்புகளே இல்லாத கோட்டுருவானது *அற்பக் கோட்டுரு* (trivial graph) என்றும் முனைகளை மட்டும் கொண்டு விளிம்புகளே இல்லாத கோட்டுருவானது *விளிம்புகளற்ற கோட்டுரு* என்றும் அழைக்கப்படும். சிலசமயங்களில் முனைகளை மட்டும் கொண்டு விளிம்புகளே இல்லாத கோட்டுருவானது *வெற்று கோட்டுரு* என்றும் அழைக்கப்படுகிறது. இந்த இரண்டாவது வரையறையை அனைத்து கணிதவியலாளர்களும் ஏற்பதில்லை.
# கோட்டுரு (கணிதம்)

## கோட்டுரு செயலிகள்

ஒன்று அல்லது இரண்டு கோட்டுருக்களைக் கொண்டு புதிய கோட்டுரு ஒன்றை உருவாக்கக் கூடிய செயலிகள் உள்ளன. அவற்றுள் சில:
- *ஓருறுப்புச் செயலிகள்*:
- விளிம்புக் குறுக்கம்
- வரிக் கோட்டுரு
- இரட்டைக் கோட்டுரு
- நிரப்பு கோட்டுரு
- கோட்டுரு உருமாற்றம்
- *ஈருறுப்புச் செயலிகள்*:
- கோட்டுருக்களின் பொதுவற்ற ஒன்றிப்பு
- கார்ட்டீசியன் பெருக்கற்பலன்
# காக்கா கம்பு

**காக்கா கம்பு** தெருவில் சிறுவர் விளையாடும் நாட்டுப்புற விளையாட்டுகளில் ஒன்று.
# காக்கா கம்பு

## ஆட்ட விவரம்

இது கல்லுக்குச்சி விளையாட்டைப் போன்றது. ஆனால் குச்சியின் நீளம் அவரவர் உயரம் இருக்கும். எல்லாருடைய கையிலும் குச்சி இருக்கும். ஏதோ ஒரு வகையில் பட்டவர் தீர்மானிக்கப்படுவார். பட்டவர் தன் இரண்டு கைகளாலும் தன் குச்சியை உயர்த்திப் பிடிப்பார்.  
இது காக்கை கூடுகட்டச் சிறு குச்சிகளைத் தூக்கிச் செல்வது போல இருக்கும். இதனால் இந்த விளையாட்டுக்கு இந்தப் பெயர் வந்தது. அவர் தூக்கிப் பிடிக்கும் குச்சியைப் பழமேறியவர்களில் ஒருவர் தன் குச்சியால் தட்டிவிடுவதும், மற்றவர்கள் அதனைத் தட்டிச்செல்வதும், பட்டவர் தன் குச்சியை மீட்க முனைவதும் முதலான நிகழ்வுகள் கல்லுக்குச்சி விளையாட்டில் நிகழ்வது போலவே நிகழும். முடிவும் தண்டனையும் அந்த விளையாட்டைப் போலவே இருக்கும்.
# காக்கா கம்பு

## மேலும் பார்க்க

- தமிழர் விளையாட்டுகள் (அண்மைய காலம்)
# காக்கா கம்பு

## கருவிநூல்

- இரா. பாலசுப்பிரமணியம், *தமிழர் நாட்டு விளையாட்டுகள்*, உலகத் தமிழாராய்ச்சி நிறுவன வெளியீடு, 1980
# மின் துணி தேய்ப்புப் பெட்டி

**மின் துணி தேய்ப்புப் பெட்டி**(Electic Iron box) துணிகளைச் சலவை செய்து மடிப்புக் கலையாமல் வைத்து நாம் உடைகளைச் சீராக அணிந்து கொள்ள உதவுவது.
# மின் துணி தேய்ப்புப் பெட்டி

## வரலாறு

பல நூற்றாண்டுகளாக மிகப் பெரிய, பட்டையான செங்கல் துண்டுகள் அல்லது உலோகத் துண்டுகள் அல்லது எரியூட்டப்பட்ட கரித்துண்டுகளைப் போட்டு துணிகளைத் தேய்த்து வந்தார்கள் பத்தொண்பதாம் நூற்றாண்டில் தான் பல்வேறு மாறுபாடுகள் கடைபிடிக்கப்பட்டு, குழாய் மூலம் வாயுவை பெட்டியினுள்ளே அனுப்பி எரிய வைத்துச் சூடாக்கி துணிகளைத் தேய்த்தார்கள். ஆனால் வாயுக்கசிவு ஏற்பட்டதால் அது சரியாக அமையவில்லை. 1880-ல் தான் மின்சாரத் தேய்ப்புப் பெட்டி கண்டுபிடிக்கப்பட்டது. முதல் மின் தேய்ப்புப் பெட்டி ஹென்றி சிலே என்பவரால் வடிவமைக்கப்படது. மின்சாரத்தால் ஒரு வெப்பமூலம் சூடாக்கப்பட்டு அதன் மேல் இப்பெட்டி வைக்கப்பட்டு சூடானதும் துணிகள் தேய்க்கப்பட்டன. 1903-ல் தான் நேரிடை மின்னிணைப்பு கொடுக்கப்பட்டு பெட்டியினுள்ளே உள்ள கம்பிச் சுருள் சூடாகி அதனால் கிடைத்த வெப்பம் பெட்டியால் பெறப்பட்டு துணிகள் தேய்க்கப்பட்டன. 1920 -ல் ஜோசப் மையர்ஸ் என்பவரால் தானியங்கி வெப்ப ஒழுங்குமுறை உள்ள மின் தேய்ப்புப் பெட்டி கண்டுபிடிக்கப்பட்டது. 1926 -ல் நீராவி மின் தேய்ப்புப்பெட்டி அறிமுகப்படுத்தப் பட்டது. இவ்வாறு மின் தேய்ப்புப் பெட்டி படிப்படியாக வடிவம் பெற்றது.
# மின் துணி தேய்ப்புப் பெட்டி

## மின் தேய்ப்புப்பெட்டித் தொழில்நுட்பம்

துணிகள் மடிப்பு கலையாமல் இருக்க நாம் பயன் படுத்தும் தேய்ப்புப் பெட்டியின் தொழில் நுட்பம் நான்கு விவரங்களை உள்ளடக்கியது அவை:
1. எடை
1. வெப்ப மூலம்(Heat Source)
1. வெப்ப ஒழுங்கு முறை(Heat regulatioan)
1. ஈரத்தன்மை(Moisture)
ஆகியவைகளாகும்.
# மின் துணி தேய்ப்புப் பெட்டி

## மின் தேய்ப்புப்பெட்டித் தொழில்நுட்பம்

### எடை

துணிகளை அழுத்தித் தேய்ப்பதற்கேற்றவாறு ஓரளவு நிறையுள்ள பொருள் தேவை
# மின் துணி தேய்ப்புப் பெட்டி

## மின் தேய்ப்புப்பெட்டித் தொழில்நுட்பம்

### வெப்ப மூலம்

கலைந்த மடிப்புகளைச் சரி செய்ய ஓரளவு வெப்பம் தேவை எனவே தேவையான அளவு சூடு ஏற்படுத்துவதற்கேற்றவாறு வெப்பத்தை உண்டாக்குவதற்கு வழி வேண்டும்
# மின் துணி தேய்ப்புப் பெட்டி

## மின் தேய்ப்புப்பெட்டித் தொழில்நுட்பம்

### வெப்ப ஒழுங்கு முறை

பெறப்படும் வெப்பம் பல்வேறு வகைத் துணிகளிலுள்ள சுருக்கங்களை சீராக்கி மடிப்பு கலையாதவாறு அமைக்கக் குறைந்த அளவு வெப்ப நிலையிலிருந்து துணிகள் சேதமடையாத அளவுக்கு வெப்பம் பெறத்த்தக்க அளவு வசதியைப் பெற்றிருக்க வேண்டும்
# மின் துணி தேய்ப்புப் பெட்டி

## மின் தேய்ப்புப்பெட்டித் தொழில்நுட்பம்

### ஈரத்தன்மை

நீர் நயப்பு எனப்படும் ஈரத்தன்மை துணிகளை அழுத்திச் சுருக்கங்களை நீக்குவதற்கு துணிகளுக்கு ஓரளவு ஈரத்தன்மை தேவைப்படுகிறது. அந்த ஈரம் தரப்படவேண்டும். இது வெளியிலிருந்து தரப்படலாம் அல்லது கருவியிலிருந்து நீராவி போல அளிக்கலாம்.
# மின் துணி தேய்ப்புப் பெட்டி

## மின் தேய்ப்புப் பெட்டி இயங்கும் முறை

மின்கடத்தும் பொருளின் வழியே மின்னோட்டம் செல்லும் பொழுது, அப்பொருள் ஓரளவு மின்னோட்டத்தைத் தடுக்கும். அந்த எதிர்ப்புத் தன்மைக்கு மின்தடை என்று பெயர். இது அக்கடத்தி எப்பொருளால் ஆனதோ, அப்பொருளின் தன்மைக்கேற்ப அதாவது அப்பொருளின் மின்தடை எண்ணிற்கேற்ப (Specific resistance) மாறுபடும்.
# மின் துணி தேய்ப்புப் பெட்டி

## மின் தேய்ப்புப் பெட்டி இயங்கும் முறை

### அடித்தகடு

எதிலும் ஒட்டாத தன்மையுடைய (Non stick) அதிக அழுத்தத்தில் நன்கு சூடாக்கப்பட்டு பிறகு குளிரூட்டப்பட்டு மாதிரி அச்சில் (mould) வார்க்கப்பட்ட அலுமினிய உலோகக் கலவை மற்றும் அதைச் சுற்றி அமைக்கப்பட்ட துருப்பிடிக்காத இரும்பு (எவர் சில்வர்) அடித்தகடாக அமைக்கப்படுகிறது. இது எளிதில் சூடாகவும் மின்னினைப்பு நின்றதும் எளிதில் குளிரவும் பயன்படும் வகையில் உருவாக்கப்பட்டது.
# மின் துணி தேய்ப்புப் பெட்டி

## மின் தேய்ப்புப் பெட்டி இயங்கும் முறை

### வெப்பநிலைச் சீராக்கி

இது வெவ்வேறு வெப்ப நிலை விரிவுத்தன்மை கொண்ட ஈருலோகத் தகடாக (நிக்கல், மங்கனீசு அல்லது செம்பு) அதைச் சுற்றி உலோகக் கம்பிச்சுருள் நெருக்கமாக அமைக்கப்பட்டுள்ளது.
# மின் துணி தேய்ப்புப் பெட்டி

## மின் தேய்ப்புப் பெட்டி இயங்கும் முறை

### நீர்த்தொட்டி

தற்போது பயன்பட்டு வரும் நீராவி மின்தேய்ப்புப்பெட்டிகளில் தண்ணீர் ஊற்றுவதற்கேற்ற வகையில் சிறிய உள்ளீடற்ற பகுதி உள்ளது. பல மிகச் சிறிய துளைகளைக் கொண்ட அடிப்பகுதியுடன் கூடிய இப்பகுதி நீர் தெளிப்புப் பகுதியாக இருப்பதால் துணிகளில் தேவையான அளவு ஈரத்தன்மையைக் கொடுப்பதற்குப் பயன்படுகிறது. நீர் ஊற்றுவதற்கு ஒரு திறப்புப் பகுதியும், தேவையான போது நீரைத் தெளிப்பதற்கு ஒரு தெளி அழுத்தியும், அதைக் கட்டுப்படுத்துவதற்கான அமைப்பும் உள்ளது. நீரின் அளவைத் தெரிந்துகொள்ள நீர் மட்டக்குழாய் ஒன்றும் உள்ளது.
# மின் துணி தேய்ப்புப் பெட்டி

## மின் தேய்ப்புப் பெட்டி இயங்கும் முறை

### கைப்பிடி

இது முன்பகுதி, நடு கைப்பிடிப் பகுதி, பின்பகுதி என்று மூன்று பகுதிகளை உடையது. இது முழுவதும் நெகிழிப் பொருளால் (பிளாஸ்டிக்கால்) ஆனது.
# மின் துணி தேய்ப்புப் பெட்டி

## மின் தேய்ப்புப் பெட்டி இயங்கும் முறை

### முழு வடிவமைப்பு

மாதிரி அச்சில் உருவாக்கப்பட்ட நெகிழியால் ஆன அமைப்பு முழுவடிவமைப்பாகும். இது கருவிக்கு முழு வடிவத்தைத் தருகிறது.
# மின் துணி தேய்ப்புப் பெட்டி

## மின் தேய்ப்புப் பெட்டி இயங்கும் முறை

### இணைப்பு

மின்னிணைப்பு பெறுவதற்கேற்றவாறு காப்புப்பொருளால் சுற்றப்பட்ட மின்கம்பி உள்ளது. மின்னிணைப்பு பெற்றதை உறுதி செய்ய ஓர் அடையாள மின் விளக்கும் இதில் பொருத்தப்பட்டுள்ளது. தானியங்கிக் கருவியில் வெப்ப நிலை சீராக்கி இயங்குவதை இவ்விளக்கு எரிவது, அணைவதைப் பொருத்து அறிந்து கொள்ளலாம்.  
அறிவியல் ஒளி,ஏப்ரல் 2007 இதழ்.  
en:Electric iron
# கென்னத் அப்பெல்

**கென்னத் அப்பெல்** (Kenneth Appel) (பிறப்பு அக்டோபர் 8, 1932 புரூக்லின், நியூ யார்க்) ஒரு கணித வல்லுனர். 1976 ஆம் ஆண்டில் உடன் பணியாளரான வூல்ஃப்காங் ஏக்கென் என்பவருடன் சேர்ந்து கணித உலகில் நீண்டகாலப் பிரச்சினையாக இருந்துவந்த நான்கு நிறத் தேற்றத்தை நிறுவினார். இதன் மூலம், எந்தவொரு இரு பரிமாண நிலப்படத்தையும், அருகில் உள்ள நாடுகள் ஒரே நிறத்தைக் கொண்டிராமல் நான்கு நிறங்களை மட்டுமே பயன்படுத்தி நிறந்தீட்ட முடியும் என நிறுவினர்.  
கணினியின் உதவியில் பெருமளவுக்குத் தங்கியிருந்ததால், இந்த நிறுவல், தற்காலக் கணிதத்தின் மிகவும் சர்ச்சைக்கு உரிய ஒன்றாக அமைந்தது. கணிதச் சமூகத்தில் இதைப் பலரும் கண்டித்து விமரிசித்தனர். "ஒரு நல்ல கணித நிறுவல், கவிதை போன்றது. இது தொலைபேசி விபரத்திரட்டுப் போல இருக்கிறது" என்றும் சொல்லப்பட்டது. 1977 ஆம் ஆண்டில் அளித்த பேட்டியொன்றில், அப்பேலும், ஏக்கனும், தமது நிறுவல் நளினமானதாகவும், சுருக்கமானதாகவும், மனித மூளையினால் முழுமையாகப் புரிந்து கொள்ள முடியாதது என்றும் ஏற்றுக்கொண்டனர். எனினும், இந்த நிறுவல் கணினி தொடர்பில் கணிதவியலாளர்களுடைய மனப்பாங்கில் பெரிய மாற்றங்களை உருவாக்கும் தொடக்கமாக அமைந்தது.  
அப்பெல் குயீன்ஸ் கல்லூரியிலும், மிச்சிகன் பல்கலைக் கழகத்திலும் கல்வி பயின்றார். பின்னர் அவர் பிரிசிங்டனில் உள்ள பாதுகாப்புப் பகுப்பாய்வு நிறுவனத்தில் ஆய்வுப் பணி புரிந்தபின், 1961 ஆம் ஆண்டில் உர்பானா-சம்பைனில் உள்ள இல்லினோயிசு பல்கலைக் கழகத்தில் இணைந்து கொண்டார். 1993 ஆம் ஆண்டிலிருந்து, 2002 ஆம் ஆண்டு வரை நியூ அம்சயரின் டர்கமில் உள்ள நியூ அம்சயர் பல்கலைக் கழகத்தில் கணிதத் துறைத் தலைவராகப் பணியாற்றினார். தற்போது ஓய்வு பெற்றுவிட்ட போதும், அவ்வப்போது அங்கே கற்பித்து வருகிறார்.
# காக்கா குஞ்சு (விளையாட்டு)

**காக்கா குஞ்சு** மரத்தில் ஏறிச் சிறுவர்கள் விளையாடும் ஒரு விளையாட்டு.
# காக்கா குஞ்சு (விளையாட்டு)

## ஆடும் முறை

பட்டவர் தேர்ந்தெடுக்கப்படுவார். எளிதாக ஏறக்கூடிய மரம் ஒன்றைத் தேர்ந்தெடுத்து அதன் அடிமரத்தைச் சுற்றி ஒரு வட்டம் போடுவர். எல்லாரும் மரத்தில் ஏறிக்கொள்வர். பட்டவர் குச்சி ஒன்றை அந்த வட்டத்துக்குள் வைத்துவிட்டு மரத்தில் ஏறி ஒருவரைத் தொடவேண்டும். தொட்டுவிட்டால் தொடப்பட்டவர் பட்டவர் ஆகி அவ்வாறே குச்சியை வைத்துவிட்டுத் தொடவேண்டும்.  
ஒருவரைத் தொடும் நோக்கில் பட்டவர் ஒரு கிளையில் ஏறும்போது வேறு கிளையில் உள்ள மற்றொருவர் கீழே இறங்கிவந்து மரத்தடியில் உள்ள குச்சியை எடுத்துத் தொலைதூரத்துக்கு வீசிவிட்டு மரத்தில் ஏறிக்கொள்வார். குச்சி வட்டத்துக்குள் இருக்கும்போது தொட்டால்தான் தொடப்பட்டதாக எடுத்துக்கொள்ளப்படும். ஆட்டம் தொடங்கிய பின்னர் மரத்தில் ஏறித் தொட்டாலும், கீழே நிற்கும்போது தொட்டாலும் தொட்டதாக ஏற்றுக்கொள்ளப்படும்.  
தொடக்கத்தில் எல்லாரும் மரத்தில் ஏறியிருப்பதால் இந்த விளையாட்டைக் காக்கா குஞ்சு என்கின்றனர்.
# காக்கா குஞ்சு (விளையாட்டு)

## மேலும் பார்க்க

- தமிழர் விளையாட்டுகள் (அண்மைய காலம்)
# காக்கா குஞ்சு (விளையாட்டு)

## கருவிநூல்

- இரா. பாலசுப்பிரமணியம், *தமிழர் நாட்டு விளையாடுகள்*, உலகத் தமிழாராய்ச்சி நிறுவன வெளியீடு, 1980
# காயா பழமா

காயா பழமா விளையாட்டு இரு வகையில் விளையாடப்படுகிறது.
# காயா பழமா

## சேர்த்தாளியா?

அழுது அடம் பிடிக்கும் குழந்தையிடம் தாய் காயா பழமா என்று கேட்டு, பழம் என்று சொல்ல வைத்து அழுகையை நிறுத்துவாள். சிறுவர் சிறுமியர் பகைமை கொள்பவரிடம் இவ்வாறு கேட்டு நண்பராக்கிக் கொள்வர்.  
ஆள்காட்டி விரலை நடுவிரலால் பின்புறமாக வளைத்து இடைவெளி உண்டாகுமாறு செய்து காட்டிக் 'காயா, பழமா' என்பர்.  
பழம் என்றால் இடைவெளி இல்லாமல் இரண்டு விரல்களையும் அமுக்க வேண்டும்.  
காய் என்றால் இடைவெளிக்குள்ளே கையை விட்டு இரு விரல்களையும் பிளந்துவிட வேண்டும்.  
பழம் செயது காட்டினால் சேர்த்தாளி என்பது பொருள்.  
காய் செய்து காட்டினால் சேர்த்தாளி இல்லை என்பது பொருள்  
;காட்டும் முறை
# காயா பழமா

## நீச்சல் விளையாட்டில் தொடுபவரைத் தெரிவு செய்தல்

**காயா பழமா** பிற விளையாட்டுகளில் பட்டவரைத் தேர்ந்தெடுக்க உதவும் ஒருவகை விளையாட்டு. பொதுவாக நீச்சல் விளையாட்டுகளில் நீந்தித் தொட இது பயன்படும்.  
ஒவ்வொருவரும் தண்ணீரைச் சுண்டவேண்டும். சுண்டும்போது ஒலி கேட்டால் பழம். கேட்காவிட்டால் காய். காயானவர் பலர் இருந்தால் மீண்டும் சுண்டுவர். ஒருவர் மிஞ்ச ஏனையோர் அனைவரும் பழமாகும்வரையில் நீரைச் சுண்டவேண்டும்.
# காயா பழமா

## மேலும் பார்க்க

- தமிழர் விளையாட்டுகள் (அண்மைய காலம்)
# காயா பழமா

## கருவிநூல்

- இரா. பாலசுப்பிரமணியம், *தமிழர் நாட்டு விளையாட்டுகள்*, உலகத் தமிழாராய்ச்சி நிறுவன வெளியீடு, 1980
# கார்த்திகைச் சுளுந்து

**கார்த்திகைச் சுளுந்து** சிறுவர் விழாக்கால விளையாட்டு. கார்த்திகை மாதம் கார்த்திகைத் திருநாளன்று நடைபெறும். அண்மைக்காலமாக இந்த விளையாட்டு அருகிவருகிறது. கார்த்திகைத் திருநாளில் மகளிர் விளக்குகள் பல ஏற்றி வானத்து விண்மீன்கள் போல ஊரெங்கும் ஒளிரச் செய்வர். சிறுவர் தாமே செய்த சுளுந்தைச் சுற்றித் தீப்பொறிகள் சிதறும்படி செய்து மகிழ்வர். தற்போது இந்த விளையாட்டு மதுரை மற்றும் அதனை சுற்றியுள்ள சில மாவட்டங்களில் சுளுந்தங்குச்சி என்றும் அறியப்படுகிறது.
# கார்த்திகைச் சுளுந்து

## சுளுந்து செய்யும் முறை

துவரங்கட்டைக் கரி, நெல் உமி, உப்பு, ஊமத்தஞ்சாறு ஆகியவற்றைச் சேர்த்து இடித்து நிழலில் காயவைத்து, சிறுசிறு துணிப்பைகளில் கட்டி வைத்துக்கொள்வர். சுமார் ஒரு அடி நீளமுள்ள 3 மூங்கில் சிம்புகளை நுனியில் கட்டி இடையில், முன்பே செய்து வைத்திருக்கும் பைகளில் ஒன்றை வைத்து மற்றொரு முனைகளை நீண்ட கயிற்றில் சேர்த்துக் கட்டி, பையில் தீ மூட்டிக் கயிற்றைச் சுற்றும்போது இக்கால மத்தாப்பைப் போலத் தீப்பொறி பறக்கும்.  
பல சிறுவர்கள் ஒரே இடத்தில் நின்றுகொண்டு சேர்ந்தாற்போல் சுற்றும்போது சுற்றுபவர்களுக்கும், பார்ப்பவர்களுக்கும் பெருங் கொண்டாட்டம்.
# கார்த்திகைச் சுளுந்து

## சுளுந்து வகை

- கூந்தல்பனை மரத்தில் தொங்கும் காய்விழுதுகளைக் காயவைத்து ஒவ்வொன்றாக எடுத்து நுனியை நசுக்கித் தீப் பற்றவைத்துச் சுற்றுவர். இதிலும் பொறி பொறியாக விழும்.
- அகத்திக் குச்சியின் நுனியில் தீப் பற்றவைத்துச் சுற்றுவதும் உண்டு. இதில் தீ வட்டம் தெரியும்.
# கார்த்திகைச் சுளுந்து

## சுளுந்து சுற்றும்போது பாடும் பாடல்

:மாவளியோ மாவளி
:மாவளிக்காலன் பெண்டாட்டி
:மரக்கால் பிள்ளையைப் பெற்றாளாம்
:பார்க்கப் போன சீமாட்டி
:பல் உடைந்து செத்தாளாம்
:எடுக்கப் போன சீமாட்டி
:இடுப்பு ஒடிந்து செத்தாளாம்
வேறு பாடல்
:சோளப் பொரி
:சொக்குப் பொரி
:நாளை வரும் மாப்பிள்ளைக்கு
:நாழிப் பொரி
# கார்த்திகைச் சுளுந்து

## பார்க்க

- தமிழர் விளையாட்டுகள் (அண்மைய காலம்)
# கார்த்திகைச் சுளுந்து

## கருவிநூல்

1. டாக்டர் ஏ. என். பெருமாள், *தமிழக நாட்டுப்புறக் கலைகள்*, உலகத் தமிழாராய்ச்சி நிறுவன வெளியீடு, 1980
1. ராஜநாராயணன், *வட்டார வழக்குச்சொல் அகராதி*, ராஜபவனம், இடைச்செவல், 627 716, 1982
1. இரா. பாலசுப்பிரமணியம், *தமிழர் நாட்டு விளையாட்டுகள்*, உலகத் தமிழாராய்ச்சி நிறுவன வெளியீடு, 1980
# அப்பல்லோ 15

**அப்பல்லோ 15** (*Appollo 15*) அமெரிக்க அப்பல்லோ விண்பயண திட்டத்தின் ஒன்பதாவது மனிதர் சென்ற திட்டமாகும். நிலவில் இறங்கும் வரிசையில் இது நான்காவது அப்பல்லோ திட்டமாகும். மேலும் வெற்றிகரமாக மனிதரை ஏற்றிச் சென்ற எட்டாவது திட்டமாகும். *ஜெ திட்ட* பயணவரிசையில் இது முதலாவதாகும். முந்தைய திட்டங்களைக் காட்டிலும் நிலவில் அதிக காலம் தங்கி அறிவியல் ஆய்வுகளை மேற்கொள்வது, *ஜெ திட்ட* பயணவரிசையின் குறிக்கோளாகும். மேலும், *நிலவு உலவு வாகனம்* பயன்படுத்தப்பட்ட முதல் திட்டம் இதுவேயாகும்.  
1971]], சூலை 26 அன்று தொடங்கிய இத்திட்டம் ஆகத்து 7 அன்று முடிவுற்றது. இத்திட்டம் நிறைவுற்றபோது, [[நாசா 'இதுவே மனிதர் பயணித்த விண்திட்டங்களிலேயே பெருத்த வெற்றியை அளித்த திட்டமென' கூறியது.  
திட்ட ஆணையாளர் டேவிட் ஸ்காட் மற்றும் நிலவுக் கலன் விமானி ஜேம்ஸ் இர்வின் மூன்று நாட்கள் நிலவில் தங்கி ஆய்வுகள் செய்தனர். அதில் 18½ மணி நேரம் நிலவுக் கலனைவிட்டு வெளியிலிருந்து ஆய்வுகள் செய்தனர். இத்திட்டத்தில் முதன்முறையாக பயன்படுத்தப்பட்ட நிலவு உலவி வாகனத்தைக் கொண்டு நிலவிலிறங்கிய நிலவுக்கலனிலிருந்து வெகுதூரங்கள் சென்று ஆய்வுகள் செய்ய முடிந்தது. அப்பல்லோ 15 திட்டம் தான் முதன் முதலில் நிலவின் குறை-எதிரொளிப்பு பகுதியல்லாத பகுதியில் நிலவுக்கலன் இறங்க வைக்கப்பட்ட திட்டமாகும். மாற்றாக 'மழைகளின் கடல்' எனும் பொருளுடைய *மேர் இம்பிரியம்* எனும் பகுதியில் உள்ள *ஹாட்லி ரில்* எனுமிடத்தில் *பாலசு புட்ரடினசு* (சிதைவின் சதுப்பு நிலம்) என்றழைக்கப்பட்ட இடத்தில் இறங்கியது. பூமியில் ஆய்வுசெய்வதற்காக 77 கி.கி. நிலவுப் பொருட்கள் கொண்டுவரப்பட்டன. அதே நேரத்தில், கட்டளைக் கலன் விமானியான 'ஆல்பிரட் வார்டன்' கலனிலிருந்தபடியே நிலவைச் சுற்றிவந்து ஆய்வுகள் செய்தார். நிலவின் மேற்பரப்பு மற்றும் சூழலை ஆழ்ந்து ஆராய்வதற்காக கட்டளைக் கலனில் 'அறிவியல் உபகரண கலன்' கொண்டுசெல்லப்பட்டிருந்தது. அதில் இருந்த அகலப்பரப்பு நிழற்படக்கருவி, காமா கதிர் நிறமாலைமானி, நிலவியல் படக்கணிப்பு நிழற்படக்கருவி, லேசர் உயரமானி, பதிவு நிறமாலைமானி மற்றும் நிலவைச் சுற்றும் துணை-செயற்கைக்கோள் (அப்பல்லோ 15 திட்ட முடிவில் ஏவி இயக்கவைக்கப்பட்டது - அப்பல்லோ திட்டங்களிலேயே இத்தகைய செயற்கைக்கோள் ஏவப்பட்டது இதுவே முதல்முறை) ஆகியவற்றின் உதவியுடன் ஆய்வுகள் மேற்கொள்ளப்பட்டன.  
இத்திட்டம் அதன் குறிக்கோள்களை பூர்த்தி செய்தாலும் விண்வெளி வீரர்கள் கொண்டுசென்ற அஞ்சல் தலைகளால் பெருத்த எதிர்மறையான விளம்பரத்தை மக்களிடையே சம்பாதித்தது. (பூமிக்கு திரும்பிய பின்னர் அஞ்சல் தலைகளை விற்கும் எண்ணத்தில் அவற்றை கொண்டுசென்றிருந்தனர் விண்வெளிவீரர்கள்.)
# கலித்தாழிசை

**கலித்தாழிசை** தமிழ் பாவினங்களில் ஒன்றான தாழிசையின் வகைகளுள் ஒன்று. இது இரண்டு அல்லது அதற்கு மேற்பட்ட அடிகளால் அமையும். ஈற்றடி மட்டும் சற்று நீண்டு அமையும்; ஏனைய அடிகள் தம்முள் அளவு
ஒத்து வரும்; ஒவ்வாதும் வரும். ஒரு பொருள் மேல் மூன்றடுக்கி வரும், சில இடங்களில் இது தனித்தும் வரும்.  
;எடுத்துக்காட்டு 1
<poem>
கொய்தினை காத்தும் குளவி அடுக்கத்தெம்
பொய்தல் சிறுகுடி வாரல்நீ ஐய நலம்வேண்டின்  
ஆய்தினை காத்தும் அருவி அடுக்கத்தெம்
மாசில் சிறுகுடி வாரல்நீ ஐய நலம்வேண்டின்  
மென்தினை காத்தும் மிகுபூங் கமழ்சோலைக்
குன்றச் சிறுகுடி வாரல்நீ ஐய நலம்வேண்டின்
</poem>
:: மூன்றடுக்கி வரும் கலித்தாழிசை - (யாப்பருங்கலக் காரிகை உரைமேற்கோள்)  
;எடுத்துக்காட்டு 2
<poem>
வாள்வரி வேங்கை வழங்கும் சிறுநெறிஎம்
கேள்வரும் போழ்தில் எழால்வாழி வெண்திங்காள்
கேள்வரும் போழ்தில் எழாலாய்க் குறாலியரோ
நீள்வரி நாகத் தெயிறே வாழி வெண்திங்காள்
</poem>
:: தனித்து வரும் கலித்தாழிசை - (யாப்பருங்கலக் காரிகை உரைமேற்கோள்)  
- தமிழ் இணையக் கல்விக்கழகப் பாடம்1
# வில்லியம் ஹட்சிங்க்ஸ்

**வில்லியம் ஹட்சிங்க்ஸ்** (*William Hutchings*, பிறப்பு: மே 31 1879, இறப்பு: மார்ச்சு 8 1948), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 24 முதல்தர துடுப்பாட்டப் போட்டிகளில் கலந்து கொண்டுள்ளார். 1899-1906 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# வில்லியம் ஹட்சிங்க்ஸ்

## வெளி இணைப்பு

வில்லியம் ஹட்சிங்க்ஸ் கிரிக்-இன்ஃபோ விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 30, 2011.
# ஜிம் ஹட்சின்சன்

**ஜிம் ஹட்சின்சன் ** (*Jim Hutchinson *, பிறப்பு: நவம்பர் 29 1896, இறப்பு: நவம்பர் 7 2000), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 256 முதல்தர துடுப்பாட்டப் போட்டிகளில் கலந்து கொண்டுள்ளார். 1920-1931 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# ஜிம் ஹட்சின்சன்

## வெளி இணைப்பு

ஜிம் ஹட்சின்சன் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 30, 2011.
# பவுல் ஹட்சின்சன்

**பவுல் ஹட்சின்சன் ** (*Paul Hutchison *, பிறப்பு: சூன் 9 1977), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 39 முதல்தர துடுப்பாட்டப் போட்டிகளில் கலந்து கொண்டுள்ளார். 1996 - 2001 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# பவுல் ஹட்சின்சன்

## வெளி இணைப்பு

பவுல் ஹட்சின்சன் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 30, 2011.
# பென் ஹட்டன்

**பென் ஹட்டன் ** (*Ben Hutton *, பிறப்பு: சனவரி 29 1977), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 110 முதல்தர துடுப்பாட்டப் போட்டிகளில் கலந்து கொண்டுள்ளார். 1998-2007 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# பென் ஹட்டன்

## வெளி இணைப்பு

பென் ஹட்டன் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 30, 2011.
# பிரெட் ஹட்டன்

**பிரெட் ஹட்டன் ** (*Brett Hutton *, பிறப்பு: பிப்ரவரி 6 1993 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியிலும், இரண்டு ஏ-தர துடுப்பாட்டப் போட்டிகளிலும் கலந்து கொண்டுள்ளார். 2009-2011 ஆண்டுகளில், முதல்தர துடுப்பாட்டப் போட்டியில் பங்குகொண்டார்.
# பிரெட் ஹட்டன்

## வெளி இணைப்பு

பிரெட் ஹட்டன் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 30, 2011.
# சாமுவல் ஜாக்சன்

**சாமுவல் ஜாக்சன் ** (*Samuel Jackson*, பிறப்பு: சூலை 15 1859 , இறப்பு: சூலை 19 1941), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். 1891 ம் ஆண்டில், முதல்தர துடுப்பாட்டப் போட்டியில் பங்குகொண்டார்.
# சாமுவல் ஜாக்சன்

## வெளி இணைப்பு

சாமுவல் ஜாக்சன் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 30, 2011.
# ஒலிவர் ஹட்டன்

**ஒலிவர் ஹட்டன் ** (*Oliver Hutton *, பிறப்பு: மே 27 1979), இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் முதல்தர துடுப்பாட்டப் போட்டியில் கலந்து கொண்டுள்ளார்.
# ஒலிவர் ஹட்டன்

## வெளி இணைப்பு

ஒலிவர் ஹட்டன் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 30, 2011.
# ஒலிவர் ஹைஷே

**ஒலிவர் ஹைஷே ** (*Oliver Huyshe *, பிறப்பு: சூலை 26 1885, இறப்பு: ஆகத்து 23 1960), இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். 1907 ம் ஆண்டில், முதல்தர துடுப்பாட்டப் போட்டியில் பங்குகொண்டார்.
# ஒலிவர் ஹைஷே

## வெளி இணைப்பு

ஒலிவர் ஹைஷே - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 30, 2011.
# பெரி ஹயாம்

**பெரி ஹயாம் ** (*Barry Hyam *, பிறப்பு: செப்டம்பர் 9 1975 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 61 முதல்தர துடுப்பாட்டப் போட்டிகளிலும், 45 ஏ-தர துடுப்பாட்டப் போட்டிகளிலும், இரண்டு இருபதுக்கு -20 போட்டிகளிலும் கலந்து கொண்டுள்ளார். 1993-2002 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# பெரி ஹயாம்

## வெளி இணைப்பு

பெரி ஹயாம் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 30, 2011.
# கை ஜாக்சன்

**கை ஜாக்சன் ** (*Guy Jackson *, பிறப்பு: சூன் 23 1896, இறப்பு: பிப்ரவரி 21 1966), இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 280 முதல்தர துடுப்பாட்டப் போட்டிகளில் கலந்து கொண்டுள்ளார். 1919-1936 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# கை ஜாக்சன்

## வெளி இணைப்பு

கை ஜாக்சன் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 30, 2011.
# நியூத்திரன் மட்டுப்படுத்தி

**நியூத்திரன் மட்டுப்படுத்தி** (*neutron moderator*) என்பது அணுக்கருவியலில், விரைவு நியூத்திரன்களின் வேகத்தைக் மட்டுப்படுத்தி அவற்றை அணு எரிபொருள் கொண்டு ஏற்பட்ட அணுக்கரு தொடர்வினையை தக்கவைக்கக்கூடிய வெப்ப நியூத்திரன்களாக மாற்றும் ஊடகங்களைக் குறிக்கும்.  
பொதுவாக பயன்படுத்தப்படும் மட்டுப்படுத்திகள்: சாதாரண (மென்) நீர் (உலகின் ஏறத்தாழ 75% அணுஉலைகளில்), திட கிராஃபைட் (20% அணுஉலைகள்) மற்றும் கன நீர் (5% அணுஉலைகள்).
பெரிலியம் சில சோதனை அணுஉலைகளில் பயன்படுத்தப்பட்டுள்ளது. ஹைடிரோகார்பன்களும் வாய்ப்புள்ளவைகளாக பரிந்துரைக்கப்பட்டுள்ளன.  
**தற்போது இயங்கும் அணுவாற்றல் உலைகள் - மட்டுப்படுத்திகளின்படி**  
| மட்டுப்படுத்தி | உலைகள் | வடிவம் | நாடு |  |
| --- | --- | --- | --- | --- |
| இல்லை (விரைவு) | 1 | பிஎன்-600 | உருசியா (1) |  |
| கிராஃபைட் | 29 | மேம்பட்ட வளிமக் குளிர்வி அணுஉலை (AGR),
மாக்னோக்ஸ், RBMK | ஐக்கிய இராச்சியம் (18), உருசியா (11) |  |
| கன நீர் | 29 | காண்டு | கனடா (17), தென் கொரியா (4), ருமானியா (2),
சீனா (2), இந்தியா (2), அர்ஜென்டீனா, பாக்கித்தான் |  |
| மென்னீர் | 359 | PWR, BWR | 27 நாடுகள் | } |
# வஞ்சித் தாழிசை

**வஞ்சித்தாழிசை** தமிழ் பாவினங்களில் ஒன்றான தாழிசையின் வகைகளுள் ஒன்று. இதில் உள்ள நான்கு அடிகளும் குறளடிகளாக (இரண்டு சீர் அடி) அமைந்திருக்கும்; ஓரெ எதுகை பெற்றிருக்கும். ஒரு பொருள் மேல் மூன்றடுக்கி வரும்.  
;எடுத்துக்காட்டு 1
<poem>
பிணியென்று பெயராமே
துணிநின்று தவஞ்செய்வீர்!
அணிமன்றில் உமைபாகன்
மணிமன்று பணிவீரே!
</poem>  
;எடுத்துக்காட்டு 2
<poem>
பாட்டாளர் நலம்பேணாத்
தேட்டாள ராய்வாழ்வார்
மாட்டாத மரமென்ன
நாட்டாரால் நகையுண்பர்  
எளியவர்க் கிரங்காமல்
ஒளியராய் உறவாழ்வார்
துளியிலா விசும்பென்ன
வெளியரால் இளிவுண்பர்  
உழவர்தம் உழைப்புண்டு
விழவராய் மிகவாழ்வார்
இழவராம் இவரென்னக்
கிழவரால் இழிவுண்பர்
</poem>  
- தமிழ் இணையக் கல்விக்கழகப் பாடம்1
- தமிழ் இணையக் கல்விக்கழகப் பாடம்2
# கொச்சின் அறிவியல் மற்றும் தொழில்நுட்பப் பல்கலைக்கழகம்

**கொச்சி அறிவியல் மற்றும் தொழில்நுட்பப் பல்கலைக்கழகம்** (*Cochin University of Science and Technology*, CUSAT) 1971 இல் கொச்சி, கேரளம், இந்தியாவில் நிறுவப்பட்ட ஒரு தன்னாட்சிப் பலகலைக்கழகமாகும். இப்பல்கலைக்கழகம் பொறியியல், அறிவியற் சார்ந்த இணைப்படிப்புகளில் இளநிலை, முதுநிலை மற்றும் முனைவர் பட்டங்களை வழங்கிவருகிறது. இப்பல்கலைக்கழகம் மொத்தம் மூன்று வளாகங்களை உள்ளடக்கியது: அதில் இரண்டு கொச்சியிலும் மற்றொன்று குட்டநாடு, ஆலப்புழாவிலும் (66 கி.மீ.. தாண்டி) உள்ளது. இப்பல்கலைக்கழகத்தில் ஆண்டுதோறும் இரண்டாயிரம் மாணவர்களுக்கும் மேல் இளநிலை முதுநிலைப் பட்டங்களில் பயின்றும் வருகின்றனர்.
# கொச்சின் அறிவியல் மற்றும் தொழில்நுட்பப் பல்கலைக்கழகம்

## வெள்ளோட்டம்

கொச்சின் பல்கலைக்கழகம் என அறியப்பட்ட இக்கல்வி நிலையம் 1971 இல் கேரள அரசு முதுநிலைப் படிப்பை ஊக்குவிக்கும் விதமாக சட்டப்பூர்வமாக நிறுவியது. பிப்ரவரி 1986 இல் இது கொச்சின் அறிவியல் மற்றும் தொழில்நுட்பப் பல்கலைக்கழகம் மாற்றியமைக்கப்பட்டது (Cochin University of Science and Technology - CUSAT). இதன் மையக் குறிக்கோளாக இளநிலை, முதுநிலை, மற்றும் அறிவியல், தொழில்நுட்பம், மேலாண்மை, சமூக வளர்ச்சியில் மேம்பட்ட ஆய்வுகளை நோக்கியமைக்கப்பட்டது.  
இதில் சேர்க்கை பல்கலைக்கழகம் நடத்தும் அனைத்திந்திய நுழைவுத்தேர்வான பொது சேர்க்கை தேர்வு (Common Admission Test - CAT) வாயிலாகவும், அல்லது துறை சார் நுழைவுத்து தேர்வு வாயிலாகவும் (Departmental Admission Tests - DAT) நடைபெறுகிறது.
# கொச்சின் அறிவியல் மற்றும் தொழில்நுட்பப் பல்கலைக்கழகம்

## வளாகங்கள்

கொச்சிப் பல்கலைக்கழகம் மூன்று வளாகங்களாகப் பிரிக்கப்பட்டு செயல்பட்டு வருகிறது.
1. த்ரிக்காக்கரா வளாகம், தெற்கு களமச்சேரி - The Main (Thrikkakara) Campus, South Kalamassery
1. ஏரிக்கரை வளாகம், கொச்சின் - The City (Lakeside) Campus, Cochin city
1. புலிங்குண்ணு வளாகம், குட்டநாடு, ஆலப்புழா - The Pulinkunnu Campus, Kuttanad, Alappuzha
# கொச்சின் அறிவியல் மற்றும் தொழில்நுட்பப் பல்கலைக்கழகம்

## பிரிவுகள்

1. அறிவியற் கல்விச்சாலை (Faculty of Science)
:* பயனுறு வேதியற் துறை (Department of Applied Chemistry)
:* இயற்பியற் துறை (Department of Physics)
:* கணிதத்துறை (Department of Mathematics)
:* புள்ளியியற் துறை (Department of Statistics)  
2. தொழில்நுட்பக் கல்விச்சாலை (Faculty of Technology)
:* மின்னனுவியற் துறை (Department of Electronics)
:* கருவியியற் துறை (Department of Instrumentation)
:* பலபடி அறிவியல் மற்றும் இழுவைத் தொழில்நுட்பத்துறை (Department of Polymer Science and Rubber Technology)
:* கப்பற் தொழில்நுட்பத்துறை (Department of Ship Technology)
:* பன்னாட்டு ஒளியனியற் கல்விக்கூடம் (International School of Photonics)
:* கணினிப் பயன்பாட்டுத் துறை (Department of Computer Applications)
:* கணினி அறிவியற் துறை (Department of Computer Science)  
3. பொறியியற் கல்விச்சாலை (Faculty of Engineering)
:* பொறியியற் கல்விக்கூடம், திரிக்காக்கரா (School of Engineering, Thrikkakara)
:* கொச்சிப் பல்கலைக்கழக பொறியியற் கல்லூரி, குட்டநாடு (Cochin University College of Engineering Kuttanad)  
4. சுற்றுச்சூழலியற் கல்விச்சாலை (Faculty of Environmental Studies)  
5. மானுடவியற் கல்விச்சாலை (Faculty of Humanities)  
6. சட்டப் கல்விச்சாலை (Faculty of Law)
:* சட்டவியற் கல்விக்கூடம் (School of Legal Studies)  
7. கடலறிவியற் கல்விச்சாலை (Faculty of Marine Sciences)  
8. மருத்துவ அறிவியல் மற்றும் தொழிநுட்பக் கல்விச்சாலை (Faculty of Medical Sciences and Technology)
:* உயிரித்தொழிநுட்ப்த் துறை (Department of Biotechnology)  
9. சமூக அறிவியல்கள் கல்விச்சாலை (Faculty of Social Sciences)
:* பயனுறு பொருளியற் துறை (Department of Applied Economics)
:* மேலாண்மையியற் கல்விக்கூடம் (School of Management Studies) .
# சுனிதி சௌஹான்

**சுனிதி சௌஹான்** (*Sunidhi chauhan*, ஆகஸ்ட் 14, 1983) வணிக ரீதியான இந்தி மொழித் திரைப்படங்களில் பாடிவரும் முக்கிய பின்னணிப் பாடகர் ஆவார். சுனிதி ஷௌஹான் இந்தி, மராத்தி, தமிழ், தெலுங்கு, மலையாளம், கன்னடம், குஜராத்தி, அஸ்ஸாமி மற்றும் பெங்காலி ஆகிய மொழிகளில் 2,000 க்கும் மேற்பட்ட பாடல்கள் பாடியிருக்கிறார். இவர் பதினான்கு முறை பிலிம்பேர் விருதுக்கு பரிந்துரைக்கப்பட்டு அவற்றில் மூன்று முறை வென்றுள்ளார். மேலும் இரண்டு ஸ்டார் ஸ்க்ரீன் விருதுகளையும், இரண்டு ஐபா விருதுகளையும் மற்றும் ஒரு ஜீ சினி விருதையும் பெற்றுள்ளார்.சுனிதி சௌஹான் தம் திரைத்துறை பிரவேசத்தை சாஸ்த்ராவில் துவங்கினார்.
# சுனிதி சௌஹான்

## ஆரம்பகால வாழ்க்கை

சுனிதி ஷௌஹான் முதல் பாடலைத் தம் நான்காவது வயதில் பாடினார்.1996-ம் ஆண்டு "மெரி ஆவாஸ் சுனோ" என்கிற
தொலைக்காட்சி நிகழ்ச்சியில் தமது "ஐர க்ஹைர னது க்ஹைர" ஆல்பத்திற்காக வெற்றிபெற்றார். அது
குழந்தைகளுக்கான ஆல்பமாகத் தேர்ந்தெடுக்கப்பட்டதால் தன் அடையாளத்தை இழந்தது. இது பற்றி சுனிதி பின்வருமாறு குறிப்பிட்டுள்ளார்:  
சுனிதி தம் முதல் பின்னணிப் பாடலை பாலிவுட் திரைப்படமான சாஸ்த்ரா-வில் பாடினார். தம் பத்தொன்பதாவது
வயதிற்குள் 350 பாடல்களைப் பாடி முடித்திருந்தார்.
# சுனிதி சௌஹான்

## திருப்பமும்,பிற்காலத் தொழில்வாழ்க்கையும்

சுனிதி சௌஹான் தொழில்வாழ்வின் முதல் திருப்பம் மஸ்த் திரைப்படத்தில் "ருக்கி ருக்கி சி ஜிந்தகி" எனும் பாடலை பாடியதற்காக கிடைத்தது.விண்டோஸ் விஸ்டாவிற்காக சுனிதி சௌஹான் விஸ்டா பாடல் ஒன்றை பாடினார்.இப்பாடல் ஹிந்தி,ஆங்கிலம் என இரு மொழிகளில் தயாரானது.
டிஸ்னி திரைப்படமான "ஹை ஸ்கூல் ம்யுசிகல்" எனும் திரைப்படத்தின் ஹிந்தி மொழி மாற்றத்தில் வனேசா ஆன் ஹுட்கன் பாடிய பாடலை பாடினார்.மேலும் அவர் ஆங்கிலப் பாடலான "ரீச் அவுட்"யும் பாடியிருக்கிறார்.
"Chhaliya" (Tashan), "Rock Mahi," "Lucky Boy," "Desi Girl" (Dostana), "Dance Pe Chance" (Rab Ne Bana Di Jodi), மற்றும் "Race Saanson Ki" (Race)(இந்த பாடலிற்காக "கேள்வினடோர் ஜிஆர்8! ப்லோ உமன் அவார்ட் 2009" வென்றார்.) ஆகிய பாடல்களால் 2008-ம் ஆண்டு சிறந்த ஆண்டாக கருதப்படுகிறது.
இவரது உரத்த குரலால் இவர் "செவ்ரோலேட் GIMA (குளோபல் இந்தியன் மியூசிக் அவார்ட்ஸ்)" விருதினை சிறந்த நேரடி பெண் பாடகிக்காக பெற்றுள்ளார்.  
ஏப்ரல் 2010 -ல் சௌஹான் இந்தியன் இடோல் 5 ல் ஒரு நடுவராக இருந்தார்.அனு மாலிக் மற்றும் சலீம் மெர்ச்சன்ட் ஆகியோர் மற்ற இரு நடுவர்களாவர்.மேலும் இந்தியன் இடோல் 6இலும் அவர் நடுவராக இருக்கிறார்.  
சுனிதி சௌஹான் பிட்புல்,ஜான் லேடெந்து, கே'நான் மற்றும் அலிசியா கேய்ஸ் ஆகியோருடன் இணைந்து வெஸ்டேர்ன் யுனியன்-னின் உலக நலத்திற்கான நிதி திரட்டலுக்காக பாடியுள்ளார்.அவர் "கால் மீ" மற்றும் "வேலன்டைன்" ஆகிய இரு ஆங்கிலப் பாடல்களையும் பாடியுள்ளார்.அதற்கான பணத்தை மும்பையிலுள்ள உதவியற்ற பெண்களுக்கு அளித்துவிட்டார்.
# சுனிதி சௌஹான்

## திரைத்துறை

சுனிதி சௌஹான் அல்கா யாக்னிக் ,உதித் நாராயணன் மற்றும் சுக்விந்தர் சிங்க் (ஓம்காரா மற்றும் ஆஜா நச்சலே ஆகிய படங்களில்) ஆகியோருடன் இணைந்து பாடியுள்ளார்.அவர் பெரும்பாலும் சோனு நிகத்துடனே இணைந்து பாடியுள்ளார்.அவர் ஷ்ரேயா கோஷல்-க்கு போட்டியாளராக கருதப்படுகிறார்.பாகிஸ்தானி பாடகர் பாக்ஹிர் மெஹ்மூத்துடன் அவரின் ஆல்பம் மந்த்ராவிற்காக மெல்லிசை பாடல் ஒன்று பாடியுள்ளார்.மேலும் அவர் ஏந்ரிஃஉஎ இக்லேசியஸ்-உடன் இணைந்து "ஹார்ட்பீட் (இந்திய மிக்ஸ்)" எனும் பாடலையும் பாடியுள்ளார்.  
அவர் ஜெய்தீப் சாஹ்னி, இர்ஷாத் கமில், குல்சார் , சமீர், பிரசூன் ஜோஷி, ச்வனாந்து கிர்கிரே, தி லேட் ஆனந்த் பாக்ஷி மற்றும் ஜாவேத் அக்தர் ஆகிய பாடலசிரியர்களுடனும்,வண்டேமடாராம் ஸ்ரீநிவாஸ், பப்பி லஹிரி, A. R. ரஹ்மான், இளையராஜா, யுவன், ஹிமேஷ் ரேஷம்மியா, அனு மாலிக், ஜடின் லலித், சங்கர்-இசான்-லாய், ப்ரிடம்,சக்ரபோர்ட்டி, ராஜேஷ் ரோஷன், நதீம்-சிரவண், ஆனந்த்-மிலிந்த், விஷால்-ஷேக்கார், M. M. கீரவாணி ஆகிய இசையமைப்பாளர்களுடனும் பணியாற்றியுள்ளார்.  
சுனிதி சௌஹான் ஹிந்தி திரைத்துறையிலுள்ள முன்னணி நடிகைகளுக்கு பின்னணி குரல் கொடுக்கும் பாடகிகளுள் முக்கியமானவராவார்.அவர் மாதுரி தீட்சித், ஐஸ்வர்யா ராய்,பிரீத்தி சிந்தா, ராணி முகர்ஜி, கரீனா கபூர், பிபாசா பாசு, பிரியங்கா சோப்ரா, தீபிகா படுகோனே, கொன்கொனா சென் ஷர்மா ஆகியோருக்கும் மற்றும் பலருக்கும் பின்னணி குரல் கொடுத்துள்ளார்.மேலும் அவர் முன்னாள் நடிகைகளான ரேகா ஆகியோரின் குரல்களுக்காகவும் பாடியுள்ளார்.அவரின் பின்னணி குரல் இருபெரும் முன்னணி நடிகைகளான கஜோல்க்காக பானா படத்திலும்,மாதுரி தீட்சித்க்காக ஆஜா நச்சலே படத்திலும் சிறப்பானதாக கருதப்படுகிறது.  
2011 ம் ஆண்டு சுனிதி சௌஹான் உலக அளவிலான பாப் பாடல்கள் பாடும் முதல் இந்திய பெண்மணி எனும் சிறப்பை பெற்றார்.
# சுனிதி சௌஹான்

## சிறப்புத் தோற்றம்

அக்டோபர் 2008 ம் ஆண்டு சுனிதி ஷௌஹான் ஸ்டார் வாய்ஸ் ஆப் இந்தியா நடத்திய பாடல் போட்டியில் இசையமைப்பாளர் அஷு துருவ் உடன் இணைந்து அவர்களின் படமான துரோணாவை ப்ரொமோட் செய்வதற்காக தோன்றினார்.
சுனிதி ஷௌஹான் இந்தியா ரேடியோ சிட்டி 91.1 பிம்பலையின் நியூ மார்னிங் ஷோ, ம்யுசிகல்-இ-அசாம்-க்காக சிறப்பு ஆர்.ஜேவாக பங்கேற்று குனால் கஞ்சவாலா, தலேர் மேஹெண்டி, சுக்விந்தர் , அட்னன் சமி மற்றும் குல்சார் ஆகியோரின் விருப்பங்களைப் பற்றி உரையாடினார்.  
சுனிதி ஷௌஹான் பெமினா மிஸ் இந்தியா 2011 போட்டி மற்றும் X-பெக்டர் இந்தியாவில் தம் பாடலான "ஹார்ட்பீட்"-ஐ உலக அளவிலான பாப் ஸ்டார் ஏந்ரிஃஉஎ இக்லேசியசின் ஆல்பமான ஐபோரியாவில் ப்ரொமோட் செய்வதற்காக மேடையேற்றம் நடத்தியுள்ளார்.
# சுனிதி சௌஹான்

## தனிவாழ்க்கை

சுனிதி ஷௌஹான் டெல்லியில் பிறந்தார்.அவரது தந்தை ஒரு நாடக கலைஞராதலால் அவரை இளம் வயதிலேயே இசைத்துறையில் சேர்த்துவிட்டார்.ஷௌஹானுக்கு சுநேஹா என்றொரு தங்கை உண்டு.  
சுனிதி ஷௌஹான் "இன்றைய தினத்தின் மிக சிறந்த பாடகர்" என தம்மை நம்புவார்.தம் வெற்றிக்கு காரணம் தம் பெற்றோர்கள் மற்றும் துணை பாடகர் சோனு நிகம் என குறிப்பிடுகிறார்.சத்மா திரைப்படம்,ஜிம்னாஸ்டிக்ஸ் மற்றும் கிரிக்கெட் விளையாட்டுகள்,நடிகர் அக்ஷய் கன்னா,நடிகை மாதுரி தீட்சித் ஆகியவை அவரது விருப்பத் தேர்வுகளாக உள்ளன.அவர் மரியா கரே மற்றும் மைக்கல் ஜாக்சன் ஆகியோரை தம் முன்மாதிரிகளாக குறிப்பிடுகிறார்.அவர்களை போல் உலக புகழ் பெறுவதே ஷௌஹானின் லட்சியமாகும்.  
சுனிதி ஷௌஹான் திரைத்துறையில் இடம்பெறுவதற்காக தம் எடையை 12 கிலோ வரை குறைத்தார்.ஒரு பேட்டியின்போது தாம் பாலிவுட் நடிகையாவது ஓர் இனிய கனவு என்று குறிப்பிட்டுள்ளார்.
இது பற்றி அவர் கூறியது:  
2002 -ம் ஆண்டில் ஷௌஹான் பாபி கான் என்பவரை மணந்து கொண்டார்.ஆனால் அந்த ஜோடி பிரிவுற்றது.ஏப்ரல் 27, 2012 ல் சுனிதி ஷௌஹான் தம் பால்ய நண்பரும்,இசையமைப்பாளருமான ஹிதேஷ் சோநிக்கை மணந்தார்.இத்திருமணத்திற்கு சக பாடகர்களான ஆஷா போஸ்லே, கவிதா கிருஷ்ணமுர்த்தி,ஸ்மிதா தாகேரே, அல்கா யாக்னிக், கொன்கொனா சென் ஷர்மா ஆகியோர் வந்திருந்தனர்.
# சுனிதி சௌஹான்

## திரைப்பட விவரங்கள்

எஹ்சாஸ் - எ பீலிங் (நவம்பர் 30, 2001-ல் ரிலீசானது.) (சிறப்புத் தோற்றம் )  
போட் (ப்ரோமோஷேனல் பாடலான போட் ஹூன் மெயினில் சிறப்புத் தோற்றம் )  
பஸ் ஏக் பல் (ப்ரோமோஷேனல் பாடலான தீமே தீமேவில் பாடகர் கே.கே-உடன் சிறப்புத் தோற்றம் )
# சுனிதி சௌஹான்

## மற்ற விருதுகளும் சிறப்புகளும்

2004: சிறந்த பின்னணிப் பாடகிக்கான MTV இம்மீஸ் விருது - Dekh Le (Munna Bhai MBBS)  
2006: சிறந்த பின்னணிப் பாடகிக்கான RMIM புரஸ்கார் விருது  
2006: சிறந்த பாடலுக்கான RMIM புரஸ்கார் விருது - Beedi (Omkara)- சுக்விந்தர் சிங்க் மற்றும் விஷால் பரத்வாஜ் ஆகியோருடன் பகிர்ந்துகொள்ளப்பட்டது.  
2006: சிறந்த பின்னணிப் பாடகர்களுக்கான RMIM புரஸ்கார் விருது- Beedi (Omkara)- சுக்விந்தர் சிங்குடன் பகிர்ந்துகொள்ளப்பட்டது.  
2009: கேள்வினடோர் GR8! FLO பெண் விருது.  
2010: சிறந்த நேரடி பாடகிக்கான செவ்ரோலேட் GIMA (குளோபல் இந்தியன் மியூசிக் அவார்ட்ஸ்) விருது  
2010: சிறந்த படமாக்கபட்ட பாடல் (பெண்) – Udi - ஐஸ்வர்யா ராய் பச்சனுடன் பகிர்ந்துகொள்ளப்பட்டது.  
2010: டிகேட் பாடகிக்கான பிக் ஸ்டார் என்டேர்டைன்மென்ட் விருது.  
2010: சிறந்த பின்னணிப் பாடகிக்கான RMIM புரஸ்கார் விருது  
2011: சிறந்த பின்னணிப் பாடகிக்கான மாசல் விருது
# கால் தூக்கிற கணக்கப்பிள்ளை

**கால் தூக்கிற கணக்கப்பிள்ளை** சிறுவர் விளையாட்டுகளில் ஒன்று. திளைப்புக்காக விளையாடப்படுவது. தமிழக நாட்டுப்புறங்களில் இது பரவலாக விளையாடப்படும். இக்காலத்தில் அருகிவருகிறது.  
நான்கு சிறுவர். இருவர் கைகோத்துக்கொள்வர். ஒருவரது வலக்கையும் மற்றொருவரது இடக்கையும் கோக்கப்படும். மூன்றாமவர் அந்த இருவரின் தோள்களை முழங்கைகளால் வளைத்துப் பிடித்துகொண்டு தன் முழங்கால் ஒன்றை மடித்து, இருவர் கோத்திருக்கும் கைகளில் வைத்து ஏறிக்கொண்டு சவாரி செய்வார். சவாரி செய்பவரின் இன்னொரு காலை நான்காமவர் தூக்கிப் பிடித்துக்கொண்டு செல்வார். குறிப்பிட்ட தூரம் சென்றதும் வேறொருவர் சவாரி. பின்னர் ஆள் மாற்றி மாற்றிச் சவாரி.  
சவாரி செய்பவர் பாடிக்கொண்டே செல்வார். அவர் பாடும் பாட்டு ”கால் தூக்கிற கணக்கப்பிள்ளைக்கு மாசம் பத்துருவா”(இதைத் திரும்பத் திரும்பப் பாடுவார்)
# கால் தூக்கிற கணக்கப்பிள்ளை

## மேலும் பார்க்க

- தமிழர் விளையாட்டுகள் (அண்மைய காலம்)
# கால் தூக்கிற கணக்கப்பிள்ளை

## கருவிநூல்

1. அ. மு. பரமசிவானந்தம், *மலைவாழ் மக்கள் மாண்பு*, தமிழ்க்கலைப் பதிப்பகம் சென்னை வெளிநீடு, 1967
1. இ. ராஜநாராயணன், *வட்டார வழக்குச்சொல் அகராதி*, 1982
1. இரா. பாலசுப்பிரமணியம், *தமிழர் நாட்டு விளையாட்டுகள்*, 1980
# அணு உலை வெப்பமாற்றி

**அணுக்கரு உலை வெப்பமாற்றிகள்**  
| மென்னீர் 155 பார் அழுத்ததில் | 345&nbsp;°C |  |  |
| --- | --- | --- | --- |
| NaK நல்லுருகல் | -11&nbsp;°C | 785&nbsp;°C |  |
| சோடியம் | 97.72&nbsp;°C | 883&nbsp;°C |  |
| FLiNaK | 454&nbsp;°C | 1570&nbsp;°C |  |
| FLiBe | 459&nbsp;°C | 1430&nbsp;°C |  |
| ஈயம் | 327.46&nbsp;°C | 1749&nbsp;°C |  |
| ஈயம்-பிஸ்மத் நல்லுருகல் | 123.5&nbsp;°C | 1670&nbsp;°C | } |  
**அணுக்கரு உலை வெப்பமாற்றி** அல்லது **அணுக்கரு உலை குளிர்வி** (nuclear reactor coolant) என்பது அணுக்கரு உலை ஒன்றில் சூடாகின்ற அணு உலை கருவத்திலிருந்து வெப்பத்தை வெளியேற்றி மின்னாக்கிகளுக்கும் வெளிச்சூழலுக்கும் மாற்றுகின்ற ஓர் குளிர்வி ஆகும். பலமுறை இரு குளிர்வி சுற்றுக்கள், ஒரு (முதன்மை) குளிர்விச் சுற்று அணு உலையின் குறுங்கால கதிர்வீச்சைக் கட்டுப்படுத்துவதால், பயன்படுத்தப்படுகின்றன.
# அணு உலை வெப்பமாற்றி

## நீர்

தற்போது இயங்கும் பெரும்பாலான அணு மின் நிலையங்கள் சாதாரண நீரை உயர் அழுத்தத்தில் குளிர்வியாகவும் நியூத்திரன் மட்டுப்படுத்தியாகவும் பயன்படுத்தும் மென்னீர் அணு உலைகளாகும்.
மென்னீர் அணு உலைகளில் மூன்றில் ஒன்றான கொதிநீர் அணு உலைகளில் முதன்மை குளிர்வி உலைக்குள் நீராவியாக முகநிலை மாற்றமடைகிறது. ஏனைய 2/3 அணு உலைகள் இன்னும் உயர் அழுத்தத்தில் இயங்கும் அழுத்த நீர் அணுஉலைகளாகும்.  
தற்போதைய அணு உலைகளில் நீர்மநிலைக்கும் வளிம நிலைக்குமான வேறுபாடு மறையும், 374&nbsp;°C உம் 218 பாரும் அண்மித்த மாறுநிலைப் புள்ளிக்குக் கீழாக இயங்குகின்றன. இது வெப்பப் பயனுறுவினையைக் மட்டுப்படுத்துகிறது; வருங்கால உய்யமிகை நீர் அணு உலைகளில் இந்தப் புள்ளிக்கு மேலாக இயக்க திட்டமிடப்பட்டுள்ளது.  
கனநீர் அணு உலைகளில் சாதரண நீரைப் போன்ற பண்புகளுடைய, ஆனால் மிகக் குறைந்த நியூத்திரன் பிடித்தலுடையதால் இன்னும் சிறப்பாக மட்டுப்படுத்தும் துத்தேரியம் ஆக்சைடு பயன்படுத்தப்படுகிறது.
# கிய்யா கிய்யா குருவி

**கிய்யா கிய்யா குருவி** என்பது சிறுவர் சிறுமியர் விளையாட்டுகளில் ஒன்று. தொடக்கப் பள்ளிகளிலும் இது விளையாடப்படும். பிறருக்கு உதவி செய்யவேண்டும் என்னும் நீதியைப் புகட்டும் நடிப்பு விளையாட்டு இது.  
புதரில் சிக்குண்டு பறந்து வரும்போது சிறகு ஒடிந்த குருவி ஒன்று தனக்குக் கூடு கட்டிக்கொள்ள மரங்களைப் பார்த்து இடம் கேட்பது போலவும், வாழைமரம், தென்னைமரம், பனைமரம் போன்றவை இடம் தராதது போலவும், ஆலமரம் இடம் தருவது போலவும் உரையாடி விளையாடும் ஆட்டம் இது.  
பாடல்
குருவி
:கிய்யா கிய்யா குருவி நான்
:சிறகொடிந்த குருவி நான்
:வாழைமரமே வாழைமரமே
:மழைகாலத்தில் கூடு கட்ட இடம் தருவாயோ
வாழைமரம்
:இடம் தர மாட்டேன்
--- --- ---  
ஆலமரம்
:இடம் தருகிறேன்
# கிய்யா கிய்யா குருவி

## மேலும் பார்க்க

- தமிழர் விளையாட்டுகள் (அண்மைய காலம்)
# கிய்யா கிய்யா குருவி

## கருவிநூல்

- இரா. சுப்பிரமணியம், *தமிழர் நாட்டு விளையாட்டுகள்*, உலகத் தமிழாழாய்ச்சி நிறுவன வெளியீடு. 1980
# வார்ப்புரு:ஐக்கிய நாடுகள் தகவற்பெட்டி/doc

## Purpose

An ***Infobox United Nations*** may be used to summarise information about a body, organization, council or other group under the United Nations.
# வார்ப்புரு:ஐக்கிய நாடுகள் தகவற்பெட்டி/doc

## Usage

This infobox can be added by copying and pasting the template shown below:  
*Note: Only "name" and "type" are required. All other attributes are optional.*  
<div><pre>  
</pre></div>  
- **name** &ndash; is the name of the organization
- **image** &ndash; An image for the organization. Given in the form of "example.jpg". Don't specifiy any size, caption, etc, don't prefix Image: on it, don't put it in tag brackets.
- **caption** &ndash; a descriptive sentence for the image.
- **type** *&ndash;* The type of organization, e.g. Principal Organ, Committee, Programme, Fund, Institute, Commission, Office, etc.
- **acronyms** *&ndash;* Abbreviated names of the organization, e.g. UNESCO, WIPO, etc.
- **șef** *&ndash;* numele persoanei (sau persoanelor) care ocup rolul de conducere (head, chair, etc) of the organization.
- **status** *&ndash;* The status of the organization, e.g. active, inactive, proposed, disbanded, etc.
- **established** *&ndash;* The year or date that the organization came into being and/or started functioning.
- **headquarters** *&ndash;* The city where the organization is headquartered.
- **website** *&ndash;* An external link to the official web site of the organization. *Please do not link to unofficial sites.*
- **parent** *&ndash;* The name of the parent organization that this organization is a part of, if applicable. Can be a wikilink.
- **subsidiaries** *&ndash;* The name(s) of the subsidiary organization(s) of this organization. Can be wikilinks.
- **footnotes** &ndash; Any additional freeform notes about your project.
<includeonly>  
ar:قالب:معلومات الأمم المتحدة
bn:টেমপ্লেট:তথ্যছক জাতিসংঘ
de:Vorlage:Infobox Vereinte Nationen
en:Template:Infobox United Nations
el:Πρότυπο:Infobox ΟΗΕ
fa:الگو:جعبه اطلاعات سازمان ملل
id:Templat:Kotak info PBB
ja:Template:Infobox UN
ko:Template:정보 UN
mk:Шаблон:Инфокутија ООН
pt:Predefinição:Info ONU
ro:Format:Infocaseta ONU
sl:Predloga:Infopolje ZN
tr:Şablon:BM bilgi kutusu
zh:Template:Infobox UN
si:Template:Infobox UN
vi:Bản mẫu:Infobox UN  
</includeonly>
# கடுங்கோன் (சங்ககாலம்)

:*நீங்கள் களப்பிரர்களை வென்ற கடுங்கோன் 6-7ஆம் நூற்றாண்டு என்ற பாண்டிய மன்னனை பார்க்க வந்திருந்தால் அக்கடுரைக்கு செல்லவும்.*  
**கடுங்கோன்** என்பவன் சடைச்சங்கத்தின் இறுதியில் வாழ்ந்த அரசனாக கருதப்படும் பாண்டிய மன்னனாவான்.
# கடுங்கோன் (சங்ககாலம்)

## அகப்பொருள்

இறையனார் அகப்பொருளுரையில் குமரிக் கண்டத்திலிருந்த தென்மதுரையில் முதற் சங்கம் நடைபெற்று வந்தது. சிவபெருமான், அகத்தியனார், முருகக் கடவுள், முரஞ்சியூர் முடி நாகனார், குபேரன் முதலாய 549 புலவர் அதன்கண் அமர்ந்து தமிழ் வளர்த்தனர். அச்சங்கத்துடன் தொடர்பு கொண்டிருந்த புலவர்களின் எண்ணிக்கை 4449. அவர்கள் பரிபாடல்கள் பலவற்றையும், முதுநாரை, முதுகுருகு, களரியாவிரை என்ற நூல்களையும் இயற்றினார்கள். இந்தத் தலைச் சங்கம் தொடர்ந்து 4440 ஆண்டுகள் நடைபெற்றது. காய்சின வழுதி முதலாகக் **'கடுங்கோன்** ஈறாகப் பாண்டிய மன்னர் 89 பேர் இச்சங்கத்தைப் பாதுகாத்து வந்தார்கள். அக்காலத்தில் எழுந்த நூல்களுக்கு இலக்கணமாக இருந்த நூல் அகத்தியம் எனப்து போல் கூறப்பட்டுளது. அவ்வகப்பொருளில் கூறியிருப்பது உண்மையாக இருப்பின் இக்கடுங்கோனின் காலம் குறைந்த பட்சம் பொ.மு. 5500 வரை செல்லும்.
# கடுங்கோன் (சங்ககாலம்)

## சின்னமனூர் செப்பேடுகள்

சின்னமனூர் செப்பேடுகளில் சடைச்சங்கத்தை முடித்து வைத்த இக்க்டுங்கோனை முதல் அரசனாக கொண்டு பொ.பி. 10ஆம் நூற்றாண்டு பாண்டிய மன்னனான ராசசிம்மன் வரை பாண்டிய வம்ச வர்ணனை கூறப்பட்டுளது. இதை வைத்து அகப்பொருள் காலம் முதல் சின்னமனூர் செப்பேடு பொறித்த காலம் வரை சடைச்சங்கத்தை முடித்துவைத்தவன் கடுங்கோன் என்றே பாண்டியர்கள் கருதிவந்ததை அறியலாம்.
# வார்ப்புரு:Starbox short

<noinclude>
</noinclude>}
}
<noinclude>
# வார்ப்புரு:Starbox short

## Directory

Unlike the other Starbox templates, this template is stand-alone. It should be used as follows:  
Starbox short
| name = Star name-->
| constell = Constellation name-->
| ra = Right ascension-->
| dec = Declination-->
| appmag_v = Apparent magnitude (Johnson-Cousins V system)-->
| absmag_v = Absolute magnitude (Johnson-Cousins V system)-->
| dist_ly = Distance (in light-years, with error)-->
| dist_pc = Distance (in parsecs, with error)--->
| class = Stellar class-->
| names = Other catalog designations-->
| Simbad = Search string for link to SIMBAD-->
| ARICNS = Search string for link to ARICNS-->
| NSTED = Search string for link to NStED-->
| EPE = Search string for link to Extrasolar Planets Encyclopaedia-->
}}  
This uses the default epoch of J2000.0 and equinox of J2000.0 (ICRS.) This can be overridden by using the following syntax:  
Starbox short
| name = Star name-->
| epoch = Epoch of observation-->
| equinox = Equinox of coordinates (defaults to epoch)-->
| constell = Constellation name-->
| ra = Right ascension-->
| dec = Declination-->
| appmag_v = Apparent magnitude (Johnson-Cousins V system)-->
| absmag_v = Absolute magnitude (Johnson-Cousins V system)-->
| dist_ly = Distance (in light-years, with error)-->
| dist_pc = Distance (in parsecs, with error)--->
| class = Stellar class-->
| names = Other catalog designations-->
| Simbad = Search string for link to SIMBAD-->
| ARICNS = Search string for link to ARICNS-->
| NSTED = Search string for link to NStED-->
| EPE = Search string for link to Extrasolar Planets Encyclopaedia-->
}}  
The line *absmag_v* can be omitted if the absolute magnitude is not known; the absolute magnitude will then be omitted from the infobox. Similarly, the lines *dist_ly* and *dist_pc* can be omitted if the distance is not known, *class* can be omitted if the spectral type is not known, *appmag_v* can be omitted if the apparent magnitude is not known, *names* can be omitted if there are no other designations or it is not desired to list other designations, and *Simbad*, *ARICNS*, *NSTED*, and *EPE* can be omitted if links to SIMBAD, ARICNS, NStED, and Extrasolar Planets Encyclopaedia are not desired. If the line *equinox* is omitted, the equinox will be taken to be the same as the epoch.  
There is an IAU standard for the format of catalog designations.
# வார்ப்புரு:Starbox short

## Examples

<pre></pre>
# வார்ப்புரு:OrbitboxPlanet begin

**<includeonly>}</includeonly><noinclude>}</noinclude> தொகுதி}**  
| துணை
<small>(விண்மீனில் இருந்து)</small> | திணிவு | அரைப்பேரச்சு
<small>(AU)</small> | சுற்றுக்காலம்
<small>(})</small> | } |
| --- | --- | --- | --- | --- |